open-index/open-wikipedia-markdown huggingface dataset:
Krištof Görgei

náhľad|Rodový erb
**Krištof Görgei** (Görgey, Gorgei) - "Görgey de Görgő et Toporcz" (* 11. december 1686, Betlanovce – † 1. december 1747, Eger) bol náboženský spisovateľ a pedagóg.

## Rodina
* otec Krištof Görgei
* matka Anna rod. Kálnásiová 

## Životopis
Príslušník zemianskeho šľachtického rodu z Hrhova a Toporca s predikátom *Görgey de Görgő et Toporcz*. Roku 1702 vstúpil do jezuitskej rehole, PhDr., ThDr. Prof. filozofie a  teológie v Cluji, v Trnave, a v Banskej Bystrici, prefekt seminára v Trnave, roku 1740 rektor kolégia v Košiciach potom v Jágri.

## Dielo
* Deccenna magni Indiarum philosophi, seu theses Xaverianae, Cluj roku 1718
* Theologia catholica... Franciso Berkess..., Košice roku 1732

## Literatúra
* Slovenský biografický slovník

## Externé odkazy
* 

Kategória:Osobnosti z Betlanoviec
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Slovenskí náboženskí spisovatelia
Kategória:Slovenskí pedagógovia
Ľudovít Gostoni

**Ľudovít Gostoni** (Gosztonyi, pôv. Kostolný) (* 1. jún 1855, Banská Bystrica - † 14. september 1915, Ľubietová) bol slovenský pedagóg a prekladateľ.

## Rodina
* otec Ľudovít Kostolný
* matka Anna rod. Paulinyová 

## Životopis
Ľud. a strednú školu navštevoval v Banskej Bystrici, študoval na Učiteľskom ústave v Lučenci. Učiteľ v Očovej, 1877-1914 v Ľubietovej. V roku 1901-1904 uverejnil v Horňanského Slov. novinách okolo 50 prekladov, najmä z maď., rus., nem., portugal. a srb. literatúry od autorov rozličnej kvality.

## Literatúra
* Slovenský biografický slovník

## Externé odkazy
* 

Kategória:Slovenskí pedagógovia
Kategória:Slovenskí prekladatelia
Kategória:Osobnosti z Banskej Bystrice
Ján Gotčár

**Ján Gotčár** aj **Gočár**  (* 1. jún 1823, Makov – † 19. august 1883, Bratislava) bol  slovenský národnokultúrny pracovník, katolícky kňaz a pedagóg. Pseudonym: J.G. z Kysúc, Kysučan.

Jeho otec bol Ján Gotčár - nadlesný panstva kniežaťa Eszterházyho a matka Anna, rod. Barcerová.

## Životopis
V rokoch 18341838 študoval na gymnáziu v Žiline, 18381840 v Českom Těšíne, 18401841 v Kecskeméte, 18411842 v Arade, od 1842 filozofiu v Trnave a do 1846 teológiu v Banskej Bystrici. Gymnaziálny profesor na gymnáziu v Banskej Bystrici, po 1849 stoličný tajomník komisára Michala Rárusa v Banskej Bystrici, 1856 riaditeľ gymnázia v Užhorode, 1858 školský radca a hlavný dozorca škôl v Oradei, 1867 predčasne penzionovaný. Významný školský pracovník, 1861 politický činiteľ memorandového zasadnutia, spoluzakladateľ Matice slovenskej a slovenského gymnázia v Kláštore pod Znievom. V publicistike presadzoval rovnoprávnosť národov v mnohonárodnom Uhorsku.

## Dielo
* Matúš Trenčiansky. In: II. Programm des k.k. kathol. Gymnasiums zu Neusohl 18631854 b.r., s. 3 – 20.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike farnosť Makov; pokrstený ako Joannes Nepomuk Gottsár

Kategória:Slovenskí pedagógovia
Kategória:Slovenskí národní buditelia
Kategória:Osobnosti z Makova
Kategória:Osobnosti na slovenských poštových známkach
Kategória:Slovenskí rímskokatolícki kňazi
Róbert Albert Gottier

**Róbert Albert Gottier** (* 29. apríl 1897, Čierny Balog† 26. júl 1968, Brezno) bol slovenský funkcionár KSČ, verejný činiteľ a robotník.

## Rodina
* otec František Gottier
* matka Lucia rod. Podkonická
* syn Vladimír Gottier
* dcéra Soňa Gottierová
* manželka Margita rod. Mlynáriková

## Životopis
Pracoval ako robotník na viacerých miestach, v rokoch 19381944 pracovník nemocenskej poisťovne v Banskej Bystrici, v rokoch 19541957 pracovník píly v Podbrezovej-Štiavničke a Smrečiny v Banskej Bystrici. Organizátor triednych bojov, protifašistického hnutia a SNP na Horehroní. V rokoch 19451954 poslanec Národného zhromaždenia, 19451946 jeho podpredseda. Nositeľ viacerých vyznamenaní.

## Literatúra
* Slovenský biografický slovník

## Externé odkazy
* 

Kategória:Osobnosti z Čierneho Balogu
Kategória:Poslanci česko-slovenského Národného zhromaždenia
Kategória:Členovia KSČ/KSS
Kategória:Osobnosti SNP
Kategória:Nositelia Radu práce
Ján Graca

**Ján Graca** (Gracza, Gratza, Gratz) (*   Brezno - † 2. august 1649, Banská Bystrica) bol pedagóg a náboženský spisovateľ.

## Životopis
Po absolvovaní domácich škôl študoval od 1642 na univerzite v Tübingene a v Strasbourgu. Asi 1645 rektor evanjelický gymnázia v Trenčíne, v Banskej Bystrici (1646-1649). Autor, predseda a respondent metafyzických barokových náboženských dišpút.  Polemiku s jezuitom → Matejom Faberom dokončil po jeho smrti Ondrej Horvát.

## Literatúra
* Slovenský biografický slovník

## Externé odkazy
* 

Kategória:Slovenskí pedagógovia
Kategória:Úmrtia 2. augusta
Kategória:Úmrtia v 1649
Eduard Gombala

**Eduard Gombala** (* 1. marec 1932, Detvianska Huta† 2019) bol slovenský literárny vedec, básnik, vysokoškolský pedagóg.

## Životopis
V roku 19491953 študoval na gymnáziách v Malackách a v Lučenci, 19531957 slovenský jazyk a literatúru na Vysokej škole pedagogickej v Bratislave. Po štúdiách bol stredoškolským profesorom, v Púchove, v Žiline, od 1960 asistentom na  Pedagogickom inštitúte v Martine, od 1965 na Pedagogickej fakulte, potom prof. na Fakulte humanitných vied Univerzity Mateja Bela v Banskej Bystrici a na Katolíckej univerzite v Ružomberku.

## Tvorba
Vo vedeckej sfére sa venuje výskumu slovenskej literatúry 2. polovice 19. storočia, je autorom obsiahlej monografie o živote a diele Viliama Paulinyho-Tótha (1975) a monografie o Petrovi Tomkuliakovi (1994), spoluautorom *Teórie literatúry* (1975) a *[[Slovník literárnovedných termínov|Slovníka literárnovedných termínov]]* (1979). Ako básnik sa stal známym tvorbou reflexívnej a prírodnej lyriky (napr. zbierka *Čierny drozd*, 1986), rovnako aj  duchovnej lyriky (napr. zbierka *Moji najmilší*, 2007).

## Literatúra
* Slovenský literárny kalendár

## Referencie

## Externé odkazy
* 

Kategória:Narodenia 1. marca
Kategória:Narodenia v 1932
Kategória:Úmrtia v 2019
Kategória:Slovenskí vysokoškolskí pedagógovia
Kategória:Slovenskí stredoškolskí pedagógovia
Kategória:Vyučujúci na Pedagogickej fakulte Univerzity Mateja Bela v Banskej Bystrici
Kategória:Vyučujúci na Fakulte humanitných vied Univerzity Mateja Bela v Banskej Bystrici
Kategória:Slovenskí básnici
Kategória:Osobnosti z Detvianskej Huty
Anton Gracík

**Anton Gracík** (* 24. august 1878, Skalica, dnes súčasť Námestova - † 6. október 1956, Coopesburg) bol rímskokatolícky kňaz, novinár, náboženský spisovateľ.

## Životopis
Študoval a maturoval na strednej škole v Banskej Bystrici (1897). Rímskokatolícky kňaz a farár na Dolnej zemi a v USA. Organizátor náboženského, kultúrneho a národného života Slovákov v Amerike.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí rímskokatolícki kňazi
Kategória:Slovenskí spisovatelia
Kategória:Slovenskí novinári
Kategória:Osobnosti z Námestova
Jozef Grandtner

**Jozef Grandtner** (* 4. marec 1897† 13. október 1982 Slovensko) bol kníhtlačiar.

## Životopis
Spolunájomca tlačiarne Slovan v Banskej Bystrici (1929-1935) a jej spoluvlastník (1935-1939). Tlačili prevažne slov. knihy, noviny a časopisy (Pohronský hlásnik, Kúpele a letoviská na Slovensku a i.).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia 4. marca
Kategória:Narodenia v 1897
Kategória:Úmrtia 13. októbra
Kategória:Úmrtia v 1982
Kategória:Slovenskí vydavatelia
Kategória:Kníhtlačiari
Eduard Gregor

**Eduard Gregor** (* 7. január 1896, Tajov – † 6. máj 1954, Tajov) bol slovenský ľudový rezbár.

## Rodina
* otec: František Alojz Gregor
* matka: Anna rod. Grešková
* brat: Jozef Gregor-Tajovský

## Životopis
Z prvej svetovej vojny sa vrátil ako jednoruký invalid, venoval sa rezbárstvu. Zhotovoval črpáky podľa ľudových vzorov stredoslovenského typu, s dekoratívnymi, najmä figurálne podanými rúčkami. Pri voľných plastikách čerpal najmä z pastierskeho života, niekedy aj politického diania. Jeho práce sú v etnografickom ústave SNM v Martine a v Stredoslovenskom múzeu v Banskej Bystrici.

## Ocenenia
*2022 – Pamätna medaila ministra obrany Slovenskej republiky, in memoriam

## Referencie

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí rezbári
Kategória:Osobnosti z Tajova
Andrej Gregorčok Igovän

**Andrej Gregorčok Igovän** (* 12. november 1916, Podkonice† 30. apríl 1998, tamže) bol slovenský úradník a vlastivedný pracovník.

## Životopis
Študoval na Obchodnej akadémii v Banskej Bystrici. Pracovník podniku Fatra v Banskej Bystrici (19371940); pracovník Nákupnej a zásobovacej organizácie v Banskej Bystrici, neskôr na ONV a na Poľnonákupe. Kronikár rodnej obce a JRD, účtovník Potravinového družstva v Podkoniciach. Redaktor Družstevného vydavateľstva v Bratislave (19411942).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti z Podkoníc
Kategória:Slovenskí redaktori
Gregori

**Gregori ** (* Zvolen - † 24. jún 1527,, Slovensko) bol pedagóg.

## Životopis
Rektor v Ľubietovej. Prívrženec Lutherovho učenia, v dôsledku nariadení Jána Zápoľského upálený vo Zvolene. Najstaršiu správu o ňom zaznačil Konrád Cordatus v kázni z roku 1534, keď uviedol martýrium rektora v Starom Zvolene, bez udania jeho  mena.

## Literatúra
* Evanjelici v dejinách slovenskej kultúry

## Externé odkazy
* 

Gregori
Ferdinand Gregorovič

**Ferdinand Gregorovič** (* 15. júl 1845, Rzegocinac - † 12. jún 1912, Trnavá Hora-Jalná) bol  rímskokatolícky kňaz, náboženský spisovateľ.

## Rodina
* otec Vojtech Gregorovič
* matka Mária rod. Jasenovičová 

## Životopis
R.1870 vyštudoval teológiu v B. Bystrici. Roku k. kaplán v Kláštore pod Znievom, potom farár v Jalnej. Autor náboženských prác a niekoľkých článkov o školskej výchove detí, náboženskými prácami prispieval do Kazateľne, Kazateľa, Kráľovnej sv.  Ruženca, Katolíckych novín.

## Literatúra
* Slovenský biografický slovník

## Externé odkazy
* 

Gregorovič, Ferdinand
Gregorovič, Ferdinand
Kategória:Slovenskí náboženskí spisovatelia
Kategória:Slovenskí rímskokatolícki kňazi
Ľudovít Grenčík

Prof. Ing. **Ľudovít Grenčík**, CSc. (* 14. august 1924, Bešeňová - † 19. apríl 1986, Bratislava) bol slovenský stavebný inžinier, projektant a vysokoškolský pedagóg.

Pôsobil na Stavebnej fakulte SVŠT (1950-1986), špecializoval sa na železobetónové konštrukcie. Autor celoštátnej učebnice Betónové konštrukcie, vysokoškolských učebných textev, patentu a iných prác. Spoluautor projektu Pamätníka SNP v Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 
* History of the Slovak Technical University

Kategória:Slovenskí stavební inžinieri
Kategória:Vyučujúci na Stavebnej fakulte Slovenskej technickej univerzity v Bratislave
Kategória:Slovenskí vysokoškolskí pedagógovia
Kategória:Osobnosti z Bešeňovej
Ľudovít Greššo

**Ľudovít Greššo** (* 3. január 1916, Zvolen – † 8. február 1982, Nitra) bol slovenský herec.

## Rodina
* otec Július Greššo
* matka Anna rod. Poliaková
* syn Ján Greššo

## Životopis
Študoval na gymnáziu vo Zvolene. V roku 1936-1945 prednosta oddelenia Nemocenskej poisťovne v Banskej Bystrici, správca nemocnice v Podbrezovej, riaditeľ DJGT vo Zvolene, herec Divadla SNP v Martine, Krajského divadla v Trnave, 1965-1977 herec  Divadla A. Bagara v Nitre. Ako herec účinkoval vo Zvolene, 1941-1948 vo vyspelom Mestskom združení v Banskej Bystrici, od 1948 v Združení Detvan vo Zvolene. V profesionálnych súboroch sa uplatnil ako zrelý charakterový herec vo všetkých žánroch domáceho i svetového repertoáru. Vytvoril vyše 120 javiskových a takmer 80 filmových a televíznych postáv, spolupracoval so slovenskými i českými režisérmi. V závere života spolupracoval aj s maďarským filmom.

## Filmografia

* 1960 – *[[Jerguš Lapin]]*, ako *bača*
* 1962 – *[[Polnočná omša]]*, ako *dedinčan*
* 1972 - *[[Adam Šangala]]*, ako *Jano Šangala*
* 1976 - *[[Červené víno (televízny film)|Červené víno]]*, ako *Slivnický*
* 1981 – *[[Starý včelár]]*, ako *starý otec*

## Literatúra
* Slovenský biografický slovník

## Externé odkazy
* 
* 
* 
* 
* Ľudovít Greššo na FDb.cz

Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Riaditelia divadiel na Slovensku
Kategória:Osobnosti zo Zvolena
Kategória:Členovia Divadla Andreja Bagara
Emil Grillus

**Emil Grillus** (* 21. máj 1857, Banská Bystrica† 26. september 1920, Banská Štiavnica) bol banský odborník, pedagóg.

## Životopis
Narodil sa v rodine Daniela Grillusa a jeho manželky Jozefíny rodenej Sokolovej. Banský odborník, asistent na Katedre deskriptívnej geometrie Baníckej a lesníckej akadémie v Banskej Štiavnici. Publikoval správu o baníctve Banskej Belej.

## Literatúra
* Kto bol kto v histórii Banskej Bystrice 12552000

## Externé odkazy
* 
* Záznam o narodení a krste v matrike záznam číslo 68 – evanjelická farnosť; pokrstený ako Emil Vilmos Grillasz

Kategória:Uhorskí banskí odborníci
Kategória:Slovenskí banskí odborníci
Kategória:Uhorskí pedagógovia
Kategória:Slovenskí pedagógovia
Kategória:Osobnosti z Banskej Bystrice
Ladislav Grossmann

**Ladislav Grossmann** (* 8. február 1820, Pukanec – † 12. marec 1878, Banská Bystrica) bol slovenský národnokultúrny pracovník a právnik.

## Životopis
Študoval na lýceu v Banskej Štiavnici, potom právo. Do roku 1865 notár v Slovenskej Ľupči, potom advokát v Banskej Bystrici. Osvetový pracovník, predseda Vzájomnej pomocnice v Slovenskej Ľupči, podporovateľ Matice slovenskej.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike - evanjelická cirkev v Pukanci; pokrstený ako Johannes Ladislaus Groszmann

Kategória:Slovenskí právnici
Kategória:Osobnosti z Pukanca
Ľudovít Bohdan Grossmann

náhľad|Hrob Ľudovíta Bohdana Grossmanna v banskobystrickom evanjelickom cintoríne
**Ľudovít Bohdan Grossmann** (* 15. apríl 1818, Pukanec – † 6. február 1890, Banská Bystrica) bol slovenský národnokultúrny pracovník a pedagóg.

## Životopis
Narodil sa v rodine obchodníka Ondreja Grossmanna a jeho manželky Juliany rodenej Messerschmied. Študoval na gymnáziu v Banskej Štiavnici, v Gemeri, na evanjelický lýceu v Bratislave, na univerzite v Jene a v Halle. 18411842 učiteľ v Pukanci. Od 1842 žil v Martine, 18441847 vychovávateľ v rodine Justhovcov v Necpaloch, od 1847 profesor evanjelického gymnáziá v Banskej Bystrici, od 1888 na dôchodku. Autor pedagogických a literárnych článkov. Spoluzakladateľ a funkcionár Matice slovenskej.

## Literatúra
* Slovenský biografický slovník

## Externé odkazy
* 

* Záznam o narodení a krste v matrike – evanjelická farnosť; pokrstený ako Theodorus Ludovicus Groszmann

Kategória:Slovenskí evanjelickí kňazi
Kategória:Osobnosti z Pukanca
Kategória:Slovenskí pedagógovia
Kategória:Narodenia 15. apríla
Kategória:Narodenia v 1818
Kategória:Úmrtia 6. februára
Kategória:Úmrtia v 1890
Jozef Grün

**Jozef Grün** (*  1840, Strečno - † 12. apríl 1903, Slovensko) bol  podnikateľ, pivovarník.

## Životopis
Podnikateľ a pivovarník v Banskej Bystrici, podnikal s Móricom Popperom (za manželku mal dcéru Emíliu), neskôr podnikal so svojim synom Arminom.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí podnikatelia
Kategória:Narodenia v 1840
Kategória:Úmrtia v 1903
Kategória:Slovenské osobnosti židovského pôvodu
Ján Gruber

**Ján Gruber** (Grúber) (*   Slovensko) je evanjelický kňaz, pedagóg.

## Životopis
Ev. farár v Spišskom Podhradí, neskôr pomocný učiteľ (od 1598), rektor evanjelický gymnázia v Banskej Bystrici (1614-1617).

## Literatúra
* Kto bol kto v histórii Banskej Bystrice 12552000

## Externé odkazy
* 

Grúber, Ján
Ernest Grün

**Ernest Grün** (* 20. marec 1887, Banská Bystrica-Kremnička† 19. február 1945, Slovensko) bol slovenský lekár.

## Životopis
Lekár v Banskej Bystrici. Rasovo prenasledovaný, obeť fašistického teroru. Zaistený nemeckými bezpečnostnými orgánmi v Banskej Bystrici (22. januára 1945), väznený, popravený v masovom hrobe v Banskej Bystrici-Kremničke (19. februára 1945).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí lekári
Kategória:Popravené osobnosti
Kategória:Osobnosti z Banskej Bystrice
Karol Grün

náhľad|Pamätná tabuľa Karola Grüna v kúpeľoch Sliač.
**Karol Grün** (krycie meno *Nina*) (* 2. september 1919, Banská Bystrica-Uľanka, Slovensko - † 19. február 1945, Melk, Rakúsko) bol slovenský robotník, protifašistický bojovník, dôstojník.

Jeho otec bol Jozef Grün a matka Berta rod. Pigolová.

## Životopis
Vyučil sa za sústružníka. Šofér a robotník pri železnici. Antifašista ako rotmajster Slovenskej armády na východnom fronte prebehol na sovietsku stranu, pôsobil v Československej vojenskej misii v Moskve. V roku 1944 absolvoval špeciálny spravodajsko-paradesantný výcvik pre prácu v tyle nepriateľa, s M. Kuchárkom neďaleko Sliača vytvorili spravodajskú skupinu Nina-Mária, spravodajsky pôsobili v Hornej Štubni, vo Veľkom Záluží a v okolí Nitry. Počas SNP veliteľ spravodajskej skupiny 2. paradesantnej brigády, spolupracoval s vojenským ústredím SNR v Banskej Bystrici. Zatknutý fašistickou políciou (3. februára 1945). Zahynul pri nálete amerických lietadiel na transport väzňov do koncentračného tábora v Mauthausene.

## Literatúra
* Slovenský biografický slovník

## Externé odkazy
* 

Kategória:Osobnosti SNP
Kategória:Osobnosti z Banskej Bystrice
Juraj Grundel

**Juraj Grundel** (* 17. september 1659, Staré Hory – † ?) bol slovenský lekár.

## Životopis
Študoval na gymnáziu v Banskej Bystrici. Absolvent jenskej lekárskej fakulty. Autor dizertačnej práce o edémoch (1683). Mestský lekár v Banskej Bystrici. Zaoberal sa chémiou, baníctvom a metalurgiou.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia v 1659
Kategória:Osobnosti zo Starých Hôr
Ján Grünn

**Ján Grünn** (* 3. jún 1864, Banská Bystrica - † 5. marec 1932, Budapešť) bol  ekonóm.

## Životopis
Študoval na budapeštianskej univerzite. Od 1886 úradník Ministerstva financií, 1912 komisár Rakúsko-uhorskej banky, 1917 -19 štátny tajomník Ministerstva financií, 1919 minister financií vo Friedrichovej vláde, potom odišiel z politického ži vota. Vedúci činiteľ družstevného hnutia v Uhorsku zač. 20.stor., 1920 predseda Ústredia spotrebných družstiev (Hangya).

## Literatúra
* Slovenský biografický slovník

## Externé odkazy
* 

Grünn, Ján
Grünn, Ján
Jozef Anton Grünner

**Jozef Anton Grünner** (* 2. november 1904, Hronov - † 13. august 1977, Bratislava) bol slovenský jazykovedec a pedagóg.

## Životopis
Študoval na Obchodnej akadémii v Banskej Bystrici (1924-1926), na Učiteľskom ústave v Lučenci, na Filozofickej fak. univerzity v Montpellieri (Francúzsko), na KU v Prahe, na Filozofickej fak. UK v Bratislave, roku 1952 PhDr., 1966 doc.  Na študijných cestách navštívil Francúzsko, Španielsko, Taliansko, Maďarsko. Úradník firmy v Prahe, neskôr pedagóg na viacerých miestach Slov., prof. pedagogického gymnázia a pedagogickej školy v Bratislave, od 1957 pôsobil aj na   Stavebnej fak. SVŠT v Bratislave. Zaoberal sa metodikou vyučovania franc. jazyka na vysokom technickom školstve, autor učebníc a slovníkov. Venoval sa regionálnemu výskumu (vlastiveda Prievidze a Žiliny), problémom pedagogiky, dejinám  telesnej výchovy a niekt. otázkam z dejín francúzskej literatúry.

## Dielo
* Slovník francúzsko-slovenský, Bratislava roku 1961
* Francúzština, Bratislava roku 1962 
* Francúzska čítanka pre technikov, Bratislava roku 1965
* Francúzština pre technikov, Bratislava roku 1966

## Literatúra
* Slovenský biografický slovník

## Externé odkazy
* 

Kategória:Slovenskí pedagógovia
Samuel Grüssgott

**Samuel Grüssgott** (* 20. máj 1896, Kremnička - † 21 December 1944, Slovensko) bol  verejný činiteľ.

## Životopis
Tajomník židovských náboženských obcí, pôsobil v Banskej Bystrici. Rasovo prenasledovaný, obeť fašistického teroru. Zaistený nemeckými bezpečnostnými orgánmi v Banskej Bystrici, toho istého dňa popravený v masovom hrobe v Banskej Bystrici-Kremničke 

## Literatúra
* Kto bol kto v histórii Banskej Bystrice 12552000

## Externé odkazy
* 

Grüssgott, Samuel
Grüssgott, Samuel
Ján Gryllus

**Ján Gryllus**, tiež **Grillus** (* 30. apríl 1903, Ružomberok† 25. február 1986, Bratislava) bol slovenský pedagóg a elektrotechnik.

## Životopis
Pochádzal z úradníckej rodiny. Maturoval na reálnom gymnáziu v Ružomberku. V rokoch 19211929 študoval na Českej vysokej škole technickej v Brne. Profesor (od 1. decembra 1937) a dočasný riaditeľ Strednej priemyselnej školy spojovej techniky v Banskej Bystrici (1939).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí pedagógovia
Kategória:Slovenskí elektrotechnici
Kategória:Osobnosti z Ružomberka
Albín Grznár

**Albín Grznár** (* 25. marec 1909, Veľké Uherce - † 4. september 1944, Partizánske-Brodzany) bol funkcionár KSČ, robotník, protifašistický bojovník.

## Rodina
* otec Ján Grznár
* matka Mária rod. Kušnierová 

## Životopis
Vyučil sa za obuvníka, roku 1937 absolvoval politickú školu KSČ. V rokoch 1938-1939 príležitostný robotník v Banskej Bystrici, neskôr v Nitre a v Baťovanoch (Partizánskom). Ako mladý robotník sa zúčastňoval triednych bojov, roku 1931 počas vojenskej prezenčnej služby v Banskej Bystrici odsúdený za účasť na demonštrácii nezamestnaných na 6 týždňov väzenia, po zákaze KSČ pomáhal v Banskej Bystrici pri prechode do ilegality a vytváraniu bojových jánošíkovských družín. Vedúci činiteľ protifašistického boja na Hornej Nitre. Po vypuknutí SNP politický komisár partizánskeho oddielu Pavel. Účastník bojov proti okupačným vojskám pri Topoľčanoch, Partizánskom Brodzanoch, kde pri prieskumnej akcii podľahol ťažkému zraneniu.

## Ocenenie
* In memoriam vyznamenaný: Československým vojnovým krížom 1939, Radom SNP I.tr., 1964 Radom Červenej hviezdy

## Pamiatky
* pomníky v Partizánskom; pamätná tabuľa na rodnom dome; v mnohých mestách podľa neho nazvali ulice

## Literatúra
* Kto bol kto v histórii Banskej Bystrice 12552000
* Slovenský biografický slovník

## Externé odkazy
* 

Kategória:Osobnosti SNP
Kategória:Narodenia v 1909
Kategória:Úmrtia v 1944
Kategória:Osobnosti z Veľkých Uheriec
Michal Guťan

**Michal Guťan** (* 25. február 1934, Tótkomlós† 21. jún 1982, Banská Bystrica) bol robotník a divadelný ochotník.

Jeho otec Ján Guťan a matka Zuzana rod. Kmeťková.

## Životopis
Vychodil ľudovú školu v Tótkomlósi, 1949-51 sa učil za strojného zámočníka na STS v Galante. Roku 1951-82 strojný zámočník v Závodoch ťažkého strojárstva v Martine. Spoluzakladateľ, kmeňový herec a dlhoročný vedúci divadelného súboru Domu kultúry ROH ZŤS v Martine. Interpret výrazného prejavu, vytvoril okolo 30 úloh vo vyše 200 inscenáciách.

## Ocenenie
* Roku 1975 odmenený pamätnou plaketou G. Fejérpatakyho-Belopotockého

## Literatúra
* *[[Slovenský biografický slovník]]*

## Externé odkazy
* 

Kategória:Osobnosti zo Slovenského Komlóša
Kategória:Slovenskí ochotníci
Anton Gutvil

**Anton Gutvil** (*  Slovensko) bol pedagóg, organista, hudobný skladateľ.

## Životopis
Pôsobil ako učiteľ v Banskej Bystrici (1803-1818). Organista v tzv. farskom a kapitulskom kostole, v archívoch obidvoch kostolov sa nachádzjú jeho diela, ako aj opisy skladieb.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí hudobní skladatelia
Kategória:Slovenskí hudobní pedagógovia
Kategória:Slovenskí organisti
Edmund Gwerk

náhľad|Hrob Edmunda Gwerka v Banskej Bystrici

**Edmund Gwerk** (* 15. február 1895, Banská Štiavnica – † 4. december 1956, Bratislava, pochovaný v Banskej Bystrici) bol slovenský maliar.

## Rodina
* otec: Michal Gwerk (18561929), krajčír
* matka: Jozefína rod. Uhrová (18631898), pracovníčka v štiavnickej tabakovej továrni
* manželka: Alžbeta rod. Göllnerová

## Životopis
Narodil sa do rodiny s nemeckým pôvodom, ale sám sa hlásil až do roku 1938 k maďarskej národnosti. Ako štvorročnému mu umrela matka, čo Gwerk ťažko niesol. Študoval na gymnáziu v Banskej Štiavnici, na VŠVU v Budapešti, na AVU v Prahe, dejiny umenia na Filozofickej fakulte UK v Bratislave. Absolvoval študijné pobyty vo Viedni, v Mníchove, v Berlíne, v Paríži, v Ríme a vo Florencii. V roku 19321938 maliar v Bratislave, od roku 1938 žil v Banskej Štiavnici. Gwerk bol veľmi vzdelaný a sčítaný človek, celý život sa venoval rozširovaniu svojich vedomostí. Hovoril plynulo nemecky, maďarsky a čiastočne aj francúzsky. Zaujímal sa aj o filozofiu a hudbu, blízke mu bolo učenie budhizmu. Gwerk bol presvedčeným ateistom a od svojich vysokoškolských štúdií aj marxistom. Neskôr bol aktívnym komunistom a po druhej svetovej vojne sa stal podpredsedom a neskôr predsedom *Miestneho národného výboru* (MNV) v Banskej Štiavnici. Bol tiež funkcionárom *Zväzu slovenských výtvarných umelcov*.

Gwerk bol významný predstaviteľ slovenského maliarstva v medzivojnovom a povojnovom období. Maľoval portréty, figurálne a najmä krajinárske diela s námetmi Banskej Štiavnice a okolia (zvlášť obľuboval Sitno).

Účastník protifašistického hnutia aj príprav SNP.

Zanechal aj množstvo článkov, prednášok, denníkových záznamov, korešpondencie. Veľkú pozornosť venoval záchrane pamiatok v Banskej Štiavnici. Jeho diela sú v SNG a v galériách viacerých slovenských miest.

## Dielo
* autoportréty (oleje, 1920, SNG), súkromný majetok, 1928 SNG

## Eseje
* GWERK, Edmund: *O umení.* Bratislava : Pallas, 1975, 137 s. (obrazovú časť zostavil Oliver Bakoš)

## Literatúra
* 
* BAKOŠ, Oliver: *Edmund Gwerk : miesto svetonázoru v tvorbe Edmunda Gwerka.* Bratislava : Vydavateľstvo Slovenského fondu výtvarných umení, 1961. 219 s.
* BAKOŠ, Oliver E.: *Edmund Gwerk : hrdina našej doby.* Topoľčany : Prima print , 2002, 301 s. ISBN 80-968780-7-7
* BOHÁČ, F.: *Edmund Gwerk – súborné dielo, 1918 – 1955.* (Katalóg výstavy) Bratislava : Tvar , 1955.
* ŠTIFILOVÁ, Alena: *Neodvracajte oči, toto je Edmund Gwerk.* In: *SME*, roč. 23., č. 216, 19. 9. 2015; s. 2 – 3 (v prílohe *Magazín víkend*). Dostupné aj on-line.

## Externé odkazy
* 
* Životopis na nedbalka.sk
* 

Kategória:Osobnosti z Banskej Štiavnice
Kategória:Slovenskí maliari
Štefan Tichomír Gyárfás

**Štefan Tichomír Gyárfás** (* 14. december 1863, Levice – † 12. december 1916, Banská Bystrica) bol slovenský pedagóg a historik umenia. Pseudonym: Abonyi

## Rodina
* otec Karol Gyarfás
* matka Šarlota rod. Nagyová 

## Životopis
Študoval na gymnáziu v Leviciach, Ostrihome a Trnave, teológiu na univerzite v Budapešti, 1889 PhDr. Od 1886 profesor gymnázia v Trnave, od 1893 v Brasove. V mladosti prispieval do náboženských časopisov básňami a novelami. Venoval sa  najmä štúdiu dejín a zlatníctva umelecko-historických pamiatok; prispieval do odborných časopisov.

## Literatúra
* Slovenský biografický slovník

## Externé odkazy
* 

Kategória:Slovenskí historici umenia
Kategória:Osobnosti z Levíc
Ján Haberland

**Ján Haberland** (* Bratislava?) bol lekár.

## Životopis
Medicínu študoval na univerzite v Jene, doktorát získal v Erfurte (1689). Lekár Banskej komory v Banskej Bystrici, neskôr v Trnave.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Lekári
Peter Habovčík

Prof. Ing. **Peter Habovčík**, DrSc.  (* 20. október 1929, Mýto pod Ďumbierom – † 31. december 2005) bol vysokoškolský pedagóg, technik.

## Životopis
Od roku 1957 pedagogicky pôsobil na SVŠT, resp. STU v Bratislave (od roku 1980 ako profesor). Zaoberal sa elektrotechnológiou, mikroelektronikou, optoelektronikou*,* vákuovou a laserovou technikou. Do roku 1989 viedol ideovo-politické vzdelávanie pracujúcich na Katedre mikroelektroniky Fakulty elektrotechniky a informatiky STU.

## Dielo
* *Optoelektronika* (1977)
* *Lasery a fotodetektory* (1990)
* *Mikrovlnná elektronika* (1993)

## Literatúra
* Československý biografický slovník

## Externé odkazy
* 

Kategória:Slovenskí pedagógovia
Kategória:Slovenskí elektrotechnici
Kategória:Slovenskí autori náučnej literatúry
Kategória:Osobnosti z Mýta pod Ďumbierom
Daniel Hadik

**Daniel Hadik** (Hadík, Hodík, Hodikius) (* asi Slovenské Pravno) bol evanjelický kňaz, rektor.

## Rodina
* otec Baltazár Hadik 

## Životopis
Vzdelával sa na viacerých miestach na Slov., roku 1616 študoval v Prahe, potom vo Wittenbergu. Od roku 1619 rektor gymnázia v Trenčíne, roku 1622 evanjelický farár v Modre, roku 1624 v Modrovej, roku 1626 v Liptovskej Teplej, v Banskej Bystrici-Radvani (1630-1660?, 1659). Počas pastorizácie v Banskej Bystrici-Radvani mal spory s cirk. i svetskou vrchnosťou, najmä pre údajné porušovanie náboženských i morálnych zásad. Na univerzite vo Wittenbergu dišputoval z logiky.

## Dielo
* Collegii novi logici disputatio... secunda proposita, Wittenberg roku 1618

## Literatúra
* Slovenský biografický slovník

## Externé odkazy
* 

Hadik, Daniel
Ján Hadraba

náhľad|Hrob Jána Hadrabu a jeho manželky v banskobystrickom evanjelickom cintoríne
**Ján Hadraba** (* 17. september 1922, Banská Bystrica – † 2. február 2000, Banská Bystrica) bol slovenský operný spevák (bas).

## Životopis
Spev študoval na Konzervatóriu v Bratislave u Arnolda Flögla, absolvoval ho roku 1946 na konzervatóriu v Prahe u Jana Konstantina. Potom študoval súkromne v Ostrave u Rudolfa Vašeka a v Bratislave u Anny Korínskej. V rokoch 19461950 pôsobil v Ostrave a v Prahe, v rokoch 19511966 bol sólistom opery SND v Bratislave. V sezóne 19671968 pôsobil v opernom divadle vo Wittenbergu. V rokoch 19691973 bol riaditeľom, od roku 1973 sólistom opery DJGT v Banskej Bystrici. 

Ťažiskom jeho speváckej činnosti bolo pôsobenie na scéne opery SND, kde vytvoril najvýznamnejšie spevácko-herecké kreácie. Ako talentovaný a v tom čase vzácny profondo bas bol obsadzovaný do najnáročnejších dramaturgických titulov slovenského i svetového repertoáru. Bol napríklad prvým Svätoplukom počas svetovej premiéry rovnomennej Suchoňovej opery 10. marca 1960. Na scéne DJGT vytvoril postavy ako Erindo (*Erindo*, 1968); Jacopo Fiesco (*Simone Boccanegra*, 1976) a iné. Ako sólista pohostinne spieval vo viacerých európskych krajinách. Účinkoval aj v rozhlase.

## Literatúra
* *[[Encyklopédia dramatických umení Slovenska]]*

## Externé odkazy
* 
* Ján Hadraba – basso profondo bez konkurencieOpera Slovakia

Kategória:Slovenskí operní speváci
Kategória:Členovia Opery Slovenského národného divadla
Kategória:Členovia Štátnej opery
Kategória:Osobnosti z Banskej Bystrice
Jozef Hagara

**Jozef Hagara** (kr. m. Ondrej) (* 29. apríl 1917, Nováky – † 20. marec 1964, Bratislava) bol pedagóg a protifašistický bojovník.

## Rodina
* otec Štefan Hagara
* matka Mária rod. Maková 

## Životopis
Študoval na gymnáziu v Prievidzi, na Filozofickej fak. KU v Prahe a na UK v Bratislave, 19471948 absolvoval študijný pobyt na parížskej Sorbonne, 1961 doc. Prof. Obchodnej akadémii v Banskej Bystrici (19421943), v Bratislave, riaditeľ 
gymnázia v Bratislave, Zlatých Moravciach, v Prievidzi, riaditeľ Pedagogického inštitútu v Banskej Bystrici (19591962), od roku 1962 pracovník Katedry marxizmu-leninizmu SVŠT v Bratislave. Už počas štúdií viedol ilegálnu kom. organizáciu  vysokoškolákov, roku 1942 vedúci banskobystrickej oblasti ilegálnej KSS, spolupracovník 4. ústredného ilegálneho vedenia KSS. Spoluorganizátor ilegálnej straníckej siete, budovania RNV, vydávania ilegálnej tlače. Účastník protofašistického  odboja a SNP. V polovici septembra 1944 prešiel do Banskej Bystrice, kde pôsobil na Hlavnom štábe partizánskych odd. Po oslobodení funkcionár krajských a okr. orgánov KSČ. Politickými a ideologickými článkami, spomienkami z  národnooslobodzovacieho boja prispieval do časopisov a zborníkov.

## Ocenenie
* Rad SNP I.tr. (1947), Za pobedu nad Germanijej (1947), francúzsky vojenský rad Za zásluhy v boji (1957), zasl.uč. (1960)

## Literatúra
* Slovenský biografický slovník

## Externé odkazy
* 

Kategória:Osobnosti z Novák
Ľudovít Hajdu

**Ľudovít Hajdu** (*   Slovensko) bol slovenský evanjelický kňaz.

## Životopis
Ev. kňaz v Banskej Bystrici (1910-1937), zároveň zvolenský senior (1928-1934).

## Literatúra
* Kto bol kto v histórii Banskej Bystrice 12552000

## Externé odkazy
* 

Hajdu Ľudovít
Norbert Hajnovský

**Norbert Hajnovský** (* 28. február 1828, Čáslav – † 2. február 1909, Hradec Králové) bol český pedagóg.

## Životopis
V rokoch 18531862 pôsobil na gymnáziu v Banskej Bystrici, kde vyučoval latinčinu, nemecký jazyk, dejepis a filozofickú propedeutiku. Bol zároveň správcom profesorskej knižnice a numizmatických zbierok, pokladníkom alumnea. V roku 1858 prijal do gymnaziálnych zbierok knižnicu Martina Hamuljaka. V rokoch 18621875 bol profesorom a riaditeľom gymnázia v Hradci Králové. V rokoch  18811889 bol riaditeľom gymnázia v Mladej Boleslavi, kde učil geografiu, dejepis a filozofiu. Pôsobil aj na gymnáziu v Třeboni.

## Literatúra
* Kto bol kto v histórii Banskej Bystrice 12552000

## Externé odkazy
* 
* Záznam v úmrtnej matrike
* Norbert Hajnovský  v Kartotéke Jaroslava Kunca

Kategória:Českí pedagógovia
Kategória:Narodenia v 1828
Kategória:Úmrtia v 1909
Kategória:Osobnosti z Čáslavi
Michal Foltin

**Michal Foltin**, uvádzaný aj ako **Foltín** (* 23. september 1905, Predajná – † 1. december 1969, Bratislava) bol slovenský pedagóg, publicista.

## Rodina
* otec: Ondrej Foltin
* matka: Mária Foltinová, rod. Kubinová
* manželka: Hedviga
* deti: doc. RNDr. Ján Foltin, CSc., Ing. Ondrej Foltin, CSc. a MUDr. Anna Foltinová, CSc.

## Životopis
Ľudovú školu vychodil v Predajnej, meštianku v Banskej Bystrici, študoval na Učiteľskom ústave v Banskej Bystrici (1921- 1925), 1939 získal v Bratislave kvalifikáciu pre meštianske školy. Učiteľ v Šali, vo Váhovciach, 1931-1950 na  učiteľskom ústave a Pedagogickom inštitúte, napokon odborný učiteľ v Bratislave. Venoval sa teórii a praxi elementárnych tr., zhotovoval pomôcky na nácvik čítania a písania. Publikoval v pedagogických časopisoch, od 1940 odborný redaktor  Našej školy, 1948 Zorničky, spoluautor a prekladateľ učebníc pre základné školy, autor metodických príručiek a pedagogických čítaniek.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí pedagógovia
Kategória:Slovenskí publicisti
Kategória:Osobnosti z Predajnej
Bohuslav Klimo

JUDr. **Bohuslav Klimo**, pseudonymy **Bohuslav**, **Hájomil** (* 9. apríl 1882, Jamník – † 11. máj 1952, Liptovský Hrádok-Dovalovo) bol slovenský básnik, politik a právnik.

## Životopis
Narodil sa v rodine učiteľa a národovca Andreja Klima a jeho manželky Márie rod. Oravcovej. Pochádzal z desiatich súrodencov. Do ľudovej školy chodil do svojho rodiska a do Liptovského Hrádku. Z gymnázia v Banskej Bystrici bol vyhodený pre panslavizmus a tak štúdium ukončil na gymnáziu v Kežmarku. Po maturite roku 1902 študoval právo v Budapešti a Kluži. Od roku 1907 pôsobil ako advokát v Banskej Bystrici a v Liptovskom Mikuláši a po advokátskej skúške od roku 1909 v Liptovskom Hrádku. V prvej svetovej vojne bol na ruskom fronte. Od 28. decembra 1918 sa stal hlavným slúžnym v Liptovskom Hrádku, kde pôsobil do roku 1920.

### Politická kariéra
V rokoch 1920-1925 bol poslancom Národného zhromaždenia za Republikánsku stranu poľnohospodárskeho a maloroľníckeho ľudu. Roku 1925 sa stal dozorcom Východného dištriktu, kde pôsobil až do roku 1949. Postupom času Dr. Klimo prešiel politicky do autonomistických vôd. V rokoch 1940-45 bol podpredsedom Štátnej rady Slovenského štátu, začo bol od roku 1945 väznený v Ilave, následne prepustený a až do svojej smrti v opatere rodiny.  Zomrel v Liptovskom Hrádku 11. mája 1952. 

### Publikačná činnosť
Od začiatku 20. storočia publikoval básne epigónskeho charakteru v Muzeálnej spoločnosti slovenskej, Slovenských pohľadoch, v Dennici, Našom Slovensku a neskôr Republikánovi (1919-21), prózu v Hlase, Národnom hlásniku a v Evanjelickom poslovi spod Tatier.  V rokoch 1923-30 bol redaktorov v Cirkevných listoch. V poézii stvárnil motívy národnoobranného zápasu, osobnej nostalgie, ľúbosti, vojnové udalosti a zážitky. Knižne vydal súbor vojnových veršov a časť epiky. Niektoré jeho verše boli zhudobné. Pokúsil sa aj o melodrámu, autor textov duchovných piesní, zberateľ folklóru. Venoval sa i právnej histórii.

## Dielo
* Z ruských hôr, Liptovský Mikuláš roku 1928
* Básne v próze, Liptovský Mikuláš roku 1928

## Referencie

## Literatúra
* *[[Slovník slovenských spisovateľov 20. storočia]]*

## Externé odkazy
* 

Kategória:Slovenskí básnici
Kategória:Slovenskí politici
Kategória:Slovenskí právnici
Kategória:Osobnosti z Jamníka (okres Liptovský Mikuláš)
Ján Halaj

**Ján Halaj** (* 21. január 1914, Zolná – † 2. december 2005, Martin)  bol slovenský pedagóg, ochranár, publicista a zbormajster.

## Životopis
Štúdium na Učiteľskom ústave v Lučenci absolvoval roku 1934, na Pedagogickej fakulte UK v Bratislave roku 1949, na Prírodovedeckej fakulte Vysokej školy pedagogickej v Bratislave roku 1955, roku 1974 CSc. Pôsobil na viacerých školách, od roku 1965 na Pedagogickej fakulte v Banskej Bystrici. Venoval sa výchove detí, mládeže i dospelých. Autor viacerých prác z oblasti pedagogiky, štúdií a článkov z oblasti hudby, ochrany životného prostredia. Dlhoročný dirigent Robotníckeho spevokolu vo Zvolene.

## Ocenenie
* Čs. medaila Za chrabrosť (1946), zaslúžilý pracovník kultúry (1979)

## Dielo
* Úvod do pedagogiky, Banská Bystrica roku 1971
* Základy socialistickej pedagogiky, Banská Bystrica roku 1975
* Výchova k ochrane prírody, Bratislave roku 1976
* Teória a metodika začiatočného čítania a písania, Banská Bystrica roku 1979

## Referencie


## Literatúra
* *[[Pedagogická encyklopédia Slovenska]]*

## Externé odkazy
* 

Kategória:Slovenskí pedagógovia
Kategória:Osobnosti zo Zvolena
Kategória:Pochovaní na Národnom cintoríne v Martine
Pavol Hajtman

**Pavol Hajtman** (* 24. jún 1924, Bánov - † 29. august 1977, Zvolen) bol lesný inžinier.

Jeho otec Vincent Hajtman, matka Alžbeta Hajtmanová.

## Životopis
Vyštudoval Vysokú školu poľnohospodárskeho a lesného inžinierstva v Košiciach (1946-1950), postgraduálne VŠLD vo Zvolene (1966). Roku 1950 Ing., 1950 CSc. V roku 1950-1951 zástupca riaditeľa Lesného závodu v Podbrezovej-Štiavničke, 1951-1953 pracovník Taxácie štátnych lesov v Banskej Bystrici, od roku 1958 Ústavu pre hospodársku úpravu lesov vo Zvolene, od 1970 hlavný inžinier ústavu. Spoluorganizátor hospodárskej úpravy lesov a lesného hospodárstva na Slovensku. Autor prác v odborných časopisoch a zborníkoch.

## Ocenenie
* Roku 1974 vyznamenaný Za vynikajúcu prácu

## Dielo
* Rastové tabuľky pre smrek Abieto-Fagete porastov SSR (kandidátska práca, 1974)

## Literatúra
* Slovenský biografický slovník

## Externé odkazy
* 

Kategória:Slovenskí lesní inžinieri
Vladimír Halabrín

**Vladimír Halabrín** (kr.m. Vladimír Haluška) (* 5. máj 1913, Brezová pod Bradlom – † 16. august 1993, Praha) bol právnik a diplomat.

## Životopis
Organizátor ilegálneho protifašistického odboja, účastník SNP. Po vypuknutí SNP pôsobil ako referent v aparáte SNR v Banskej Bystrici. Prednosta Úradu predsedníctva SNR v Košiciach (od februára 1945). Konzul na čs. generálnom konzuláte  v Záhrebe (19461948). Po februári 1948 musel z politiky odísť.

## Literatúra
* Kto bol kto v histórii Banskej Bystrice 12552000

## Externé odkazy
* 
Po r. 1959 odsouzen na 2,5 roku vězení.

Kategória:Osobnosti z Brezovej pod Bradlom
Ján Halaša

**Ján Halaša** (* 9. október 1893, Martin – † 12. október 1981, Trenčín) bol slovenský fotograf, organizátor turistiky a lekárnik.

## Rodina
* otec Andrej Halaša
* matka Anna rod. Mudroňová 

## Životopis
Študoval na lýceu v Banskej Bystrici, Šoprone a do 1911 v Bratislave, 19111913 praktikoval v bratislavskej lekárni Salvator, farmáciu študoval v Budapešti, neskôr na Karlovej univerzite v Prahe, 1919 PhMr. Od roku 1922 spolumajiteľ lekárne *K Svätému Duchu*,  po 1945 pracovník lekární, do 1972 fotograf Trenčianskeho múzea v Trenčíne. V prvom období (do 1934) tvorila jadro jeho tvorby krajina, od 1934 aj človek. Tak vytvoril dokumenty zo života ľudu najmä v okolí Trenčína, v Turci, na Orave, v  Liptove. V krajinárskej tvorbe prešiel k svojskej syntéze monumentálnosti, citového náboja motívu i výrazu a národnému obsahu. Priekopník slovenskej turistiky a vysokohorského športu. Turistiku spájal s fotografiou, postupne zostavil obrázkový zemepis horských partií Liptova, Oravy a Turca. Autor a spoluautor turistických a vlastivedných publikácií, obrazových a vlastivedných publikácií, obrazových a textových príspevkov v časopise Krásy Slovenska. Jeho fotografie sú v zbierkach  SNG v Bratislave, oblastnej Galérie M. A. Bazovského v Trenčíne, Moravskej galérii v Brne a i.

Pochovaný je na Evanjelickom cintoríne v Trenčíne.

## Dielo
* Demänová, Liptovský Mikuláš roku 1950
* Hore Váhom dolu Váhom, Bratislava roku 1953
* Turisticky významé hrady Slovenska, Bratislava roku 1953
* Najkrajšie doliny Slovenska, Martin roku 1956
* Trenčianske Teplice, Bratislava roku 1975

Na jeho počesť je v Trenčíne pomenovaná ulica na sídlisku Juh.

## Referencie

## Literatúra
* *[[Slovenský biografický slovník]]*
* 
* 
* 

## Externé odkazy
* Záznam o narodení a krste v matrike riadok 84 - evanjelická cirkev v Martine; pokrstený ako Ján Vladimír Halaša
* 
* 

Kategória:Slovenskí fotografi
Kategória:Osobnosti z Martina
Karol Branislav Halenaj

**Karol Branislav Halenaj** (Halenay) (* 29. september 1823, Banská Bystrica - † 13. jún 1885, Závada) bol slovenský evanjelický kňaz a publicista.

## Rodina
* otec Andrej Halenaj
* matka Anna rod. Blázyová

## Životopis
Študoval na lýceu v Banskej Štiavnici, od 1847 teológiu v Jene. Od 1850 pisár Zvolenskej stolice, 1851-1884 evanjelický farár v Závade. Zakladajúci člen MS a podporovateľ slovenských gymnázií. Počas štúdia v Jene propagoval slov. ľudovú pieseň,  pokúsil sa o verše s predrevolučnými náladami. Prispieval do Slov. národných novín a Orla tatránskeho článkami o slov. národných a sociálnych pohyboch do Obzoru, Pešťbudínskych vedomostí a Nár. novín, kde analyzoval maď. politiku vo vzťahu  k uh. národnostiam, postavil sa za federatívne usporiadanie Uhorska a nastolenie nár. rovnosti v monarchii.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí evanjelickí kňazi
Ondrej Fridrich Halický

**Ondrej Fridrich Halický** (* 16. január 1753, Bátovce - † 12. apríl 1830, Pešť) bol spisovateľ a pedagóg.

## Životopis
Teológiu študoval vo Viedni. Profesor v Trnave, v Banskej Bystrici, 1776 v Budíne, 1787 v Trenčíne, od 1792 prof. nemeckej reči a literatúry na peštianskej univerzite. Autor latinských epigramov, príležitostných a oslavných básní publikovaných samostatne i v almanachoch a časopisoch. Vydal učebnicu matematiky pre gymnáziá, prekladal odborné, vojenské, zdravotnícke, hospodárske a i. príručky z francúzštiny i do latinčiny, zostavil schematizmus a i.

## Literatúra
* Slovenský biografický slovník

## Externé odkazy
* 

Kategória:Slovenskí spisovatelia
Anton Halúzka

**Anton Halúzka** (* 20. január 1819, Banská Bystrica – † 16. júl 1881, Banská Bystrica) bol slovenský pedagóg.

## Životopis
Od 1847 učiteľ ľudovej školy, 1868-77 správca školy, súčasne do 1878 pracovník učiteľského ústavu, učňovskej školy a učňovskej školy kupeckej v B. Bystrici. Člen učiteľského spolku Zvolenskej župy, ktorej venoval svoju knižnicu (456 zv.), a člen Matice slovenskej. Autor metodických, pedagogických a jazykovedných článkov, jazykových učebníc.

## Literatúra
* Slovenský biografický slovník

## Externé odkazy
* 

Kategória:Slovenskí pedagógovia
Kategória:Slovenskí autori náučnej literatúry
Kategória:Osobnosti z Banskej Bystrice
František Halvax

**František Halvax** alebo **František Hallwax** (* 4. máj 1712, Banská Štiavnica – † ?) bol rímskokatolícky kňaz, pedagóg, filozof, prekladateľ.

## Rodina
* otec Ján Ignác Halvax
* matka rod. Burková 

## Životopis
V roku 1728 vstúpil do jezuitskej rehole. Profesor na kolégiu, potom profesor filozofie a teológie na univerzite v Trnave, študijný prefekt a profesor teológie na kolégiu v Budíne. V roku 17711773 špirituál a spovedník kolégia v Banskej Bystrici. Z francúzštiny do latinčiny preložil fyzikálne dialógy jezuitu N. Regnaulta, v ktorých sa písalo o rozličných fyzikálnych zaujímavostiach a úkazoch. Napísal aj oslavné dielo na arcivojvodu, neskoršieho panovníka Jozefa II., predsedal pri obhajobe filozofických a historických prác, kt. boli dielom jeho študentov.

## Dielo
* *Regia serenissima archiducis Josephi indolens*, Trnava, 1745
* *Bellicarum in Hungaria calamitatum causae*, Trnava, 1746

## Literatúra
* Slovenský biografický slovník

## Externé odkazy
* 

Kategória:Narodenia v 1712
Kategória:Slovenskí rímskokatolícki kňazi
Kategória:Uhorskí rímskokatolícki kňazi
Kategória:Slovenskí univerzitní profesori
Kategória:Uhorskí univerzitní profesori
Kategória:Slovenskí prekladatelia
Kategória:Uhorskí prekladatelia
Kategória:Slovenskí filozofi
Kategória:Uhorskí filozofi
Kategória:Slovenskí teológovia
Kategória:Uhorskí teológovia
Kategória:Osobnosti z Banskej Štiavnice
Kategória:Vyučujúci na Trnavskej univerzite (historickej)
Pavol Halvepapius

**Pavol Halvepapius** (Paulus, Pavel) (*   Arnswald - † 20. marec 1604, pravdepodobne Banská Bystrica) bol  pedagóg, evanjelický kňaz.

## Životopis
Rektor na mestských školách v Jihlave a v B. Bystrici. Autor banskobystrického školského poriadku. Škola v B.Bystrici za jeho čias bola štvortriedna, v nižšej boli dve odd. (nem. a slov.). Hlavný banskobystrický evanjelický farár (1584-1604). Býval  v dome č. 12 (11) na Námestí v Banskej Bystrici (koniec 16. stor.).

## Literatúra
* *[[Pedagogická encyklopédia Slovenska]]*

## Externé odkazy
* 

Halvepapius, Pavol
Halvepapius, Pavol (Paulus, Pavel)
Martin Hamaliar

**Martin Hamaliar** (* 17. október 1783, Veľký Krtíš – † 13. september 1835, Kovačica) bol náboženský spisovateľ.

## Rodina
* otec Martin Hamaliar
* matka Zuzana rod. Chovanová

## Životopis
Študoval na evanjelickom lýceu v Banskej Bystrici, reform. akadémii v Lučenci, evanjelickom lýceu v Bratislave, 1805 na Univerzite v Jene. Evanjelický kaplán v Szarvasi, farár v Padine a Kovačici. Účinkoval medzi dolnozemskými slovenskými vysťahovalcami, usiloval sa o rozvoj národno-kultúrneho života. Autor príležitostných rečí, člen Učenej spoločnosti banského okolia.

## Dielo
* Monumentum pietatis, quod... Michaeli Tekusch..., Bratislava roku 1802

## Literatúra
* Slovenský biografický slovník

## Externé odkazy
* 
* Záznam o narodení a krste v matrike

Kategória:Osobnosti z Veľkého Krtíša
Kategória:Slovenskí náboženskí spisovatelia
Kategória:Narodenia v 1783
Kategória:Úmrtia v 1835
Kategória:Slovenskí evanjelickí kňazi
Kategória:Osobnosti Evanjelického lýcea v Banskej Štiavnici
Ján Hambacher

**Ján Hambacher** (Hambach) (*  1682, Banská Bystrica - † 13. august 1759, Prešov) bol  lekár.

Jeho otec Ján Hambacher, syn Samuel Hambacher.

## Životopis
Študoval na univerzite vo Frankfurte nad Odrou, v Berlíne, do 1706 vo Wittenbergu, 1710 MUDr. Domáci lekár poľského kniežaťa Wiszniowieckeho, praktický, od 1719 stoličný lekár v Prešove. Spolupracoval s východoslovenskými vzdelancami, najmä kežmarskými. Roku 1739-1740 sa zúčastnil na boji proti morovej epidémii. Ako popredného odborníka ho často pozývali do Poľska, osobný lekár poľského kráľa Augusta II. Autor medicínskej dizertácie a dišputy, jeho ďalšie práce zostali v rukopisoch.

## Literatúra
* Slovenský biografický slovník

## Externé odkazy
* 

Kategória:Narodenia v 1682
Kategória:Úmrtia v 1759
Kategória:Slovenskí lekári